  Виталий Пронин «Вуюись» декабре Москваын концерт возьматоз.«Душа России» премилэн лауреатъёсыз пӧлы шедиз Алнаш ёросысь «Вуюись» ансамбльлэн кивалтӥсез Людмила Корнева но.Алнашысь Людмила Корнева «Вуюисез» кылдэмез дырысен, 2003-тӥ арысен, валтэ. Туннэ коллективын 11 мурт. Быдэсто соос удмурт, ӟуч но фин-угор кырӟанъёсты. Вормисьёс луо пӧртэм конкурсъёсын но фестивальёсын. Тужгес бадӟым вормонэнызы лыдъяло 2013-тӥ арын Чебоксарыын ортчем «Вместе мы - Россия» фестивальын лауреат луэмзэс. Ноябрь кутсконын дасясько Москваын ортчоно «Музыка земли» конкурсэ пыриськыны.- Куддыр сюреслэсь туж жадёно. Но сцена вылысен ваньмыз вунэ, - шуэ Людмила Корнева. - Тросгес калык мед тодоз кадь вашкала удмурт кырӟанъёсмес. Та азьланяз ужаны бадӟым мылкыд сётэ.«Вуюись» декабре Москваын концерт возьматоз. Соку ик Людмила Корневалы премизэ сётозы."УД" Теги: Алнашёрос данъян калыккыран  